በአማራ ክልል ተጨማሪ አንድ ሰው የኮሮናቫይረስ ተገኘበት፤ በዚህም ቫይረሱ የተገኘባቸው ሰዎች ቁጥር 400 ደርሷል፡፡
ባሕር ዳር፡ ሰኔ ሐምሌ 09/2012 ዓ.ም (አብመድ) በአማራ ክልል ባለፉት 24 ሰዓታት በተደረገ 544 የላቦራቶሪ ምርመራ በአንድ የ30 ዓመት ወንድ ላይ የኮሮናቫይረስ ተገኝቷል፡፡ የአማራ ክልል ጤና ቢሮ እንዳስታወቀው ቫይረሱ የተገኘበት የውጭ ሀገር የጉዞ ታሪክ ኖሮት በምዕራብ ጎንደር ዞን ቋራ ወረዳ ለይቶ ማቆያ ክትትል ሲደረግለት የነበረ ነው፡፡ዛሬ የተገኘውን አንድ ሰው ጨምሮ በአማራ ክልል የኮሮናቫይረስ የተገኘባቸው ቁጥር 400 ደርሷል፤ ዛሬ ተጨማሪ አራት ሰዎች ማገገማቸውን ተከትሎም በአጠቃላይ 315 ሰዎች ከቫይረሱ ማገገማቸውን ቢሮው አስታውቋል፡፡ከዚህ ቀደም ሦስት ሰዎች በቫይረሱ ምክንያት ሕይወታቸው ማለፉን ቢሮው መግለጹ የሚታወስ ነው፡፡በአማራ ክልል በአጠቃላይ ለ20 ሺህ 645 ሰዎች የላቦራቶሪ ምርመራ ተደርጎ ነው በ400 ሰዎች ላይ የኮሮናቫይረስ የተገኘው፡፡ዘጋቢ፡- አብርሃም በዕውቀት